MAE'CH DATA 


Amlygwch unrhyw beth yn y stori isod a allai 
fod yn torri'r Cod Plant yn eich barn chi. 


Stori Kayla 


Mae Kayla yn 14 oed ac yn cofrestru ar gyfer cyfrif ar Skroll, 
llwyfan newydd yn y cyfryngau cymdeithasol mae ei ffrindiau'n ei 
ddefnyddio. I gofrestru mae'n rhoi ei henw, ei hoedran, ei 
rhywedd a'i chyfeiriad ebost. 


Ar y ffordd i'r ysgol mae hi'n uwchlwytho hunlun ac yn tagio ei 
ffrindiau i roi gwybod bod ganddi hi gyfrif Skroll erbyn hyn. Wrth 
i'r llun uwchlwytho, mae Kayla'n sylwi bod y llun wedi'i dagio'n 
awtomatig gyda'i lleoliad hi. Erbyn iddi gyrraedd yr ysgol, mae 
llawer o bobl wedi hoffi'r llun, gan gynnwys pobl nad yw hi'n eu 
nabod. 


Ar ôl ysgol, mae Kayla yn dilyn ei hoff ddylanwadwr, sy'n cael 
ei thalu am bartneriaeth newydd gyda brand treinars. Mae Kayla 
yn clicio ar y llun, sy'n mynd â hi i wefan y brand. 


Dros y dyddiau nesaf mae Kayla'n cael llawer o hysbysebion o hyd 
am dreinars tebyg. 


Mae angen i Kayla wneud darn mawr o waith ysgol, felly mae hi'n 
penderfynu cymryd seibiant o Skroll. Y noson honno mae'n cael 
hysbysiad gan yr ap sy'n dweud, 'Dan ni'n gweld dy eisiau di ar 
Skroll. Edrycha beth mae dy ffrindiau wedi'i bostio heddiw!' 


Mae hi'n clicio ar bolisi preifatrwydd yr ap i ddeall sut mae'r 
ap yn defnyddio'i data personol ond mae'n hir ac yn gymhleth 
iawn, felly mae hi'n rhoi'r gorau iddi. 


Trafodwch gyda'ch pâr: 


1. Sut gallai Kayla deimlo pan fydd hi'n cael llawer o hysbysebion 


yn seiliedig ar ei hanes pori? Pam mae hi'n teimlo fel hyn yn 
eich barn chi? 


2. Pam rydych chi'n meddwl bod yr ap wedi anfon hysbysiad at Kayla? 


w 


Ydych chi'n meddwl bod hyn yn cydymffurfio â'r Cod Plant? 


3. Beth fyddai'ch cyngor chi i Kayla yn y sefyllfa yma? 


